Antara jenis pelan penyakit kritikal adalah:
Pelan penyakit kritikal asas – Pelan ini melindungi sebahagian penyakit kritikal (merangkumi dari 36 hingga 50+ penyakit kritikal, bergantung pada polisi anda) pada peringkat akhir penyakit.
Pelan penyakit kritikal peringkat awal – Pelan ini kebiasaannya membayar pampasan sekali gus jika anda didiagnosis dengan penyakit kritikal pada peringkat awal dan bayaran selebihnya diberikan pada peringkat akhir.
Pelan penyakit kritikal berganda – Pelan ini memberikan anda manfaat untuk membuat beberapa tuntutan sepanjang tempoh polisi. Namun, anda dinasihatkan untuk membaca polisi kerana anda boleh membuat beberapa tuntutan untuk penyakit kritikal yang sama jika penyakit yang dihidapi berulang. Juga, sesetengah polisi membenarkan anda untuk membuat beberapa tuntutan untuk penyakit kritikal yang berbeza.